**LGs CEO og teknologisjef kommer til å presentere sin ambisiøse
strategi for ThinQ AI under keynote på IFA 2018**

*For aller første gang vil LGs øverste ledelse adressere publikum på IFA-messen.*

**Oslo, 29. juni 2018 —** LG Electronics CEO, Jo Seong-Jin, og teknologisjef, Dr. I.P. Park, vil sammen holde åpningskeynote under IFA 2018 for å presentere deres visjoner for LGs ThinQ-strategi for kunstig intelligens. Dette er første gang noen av dem holder en keynote på IFA. Talen, som har tittelen ”Think wise, be free: Living freer with AI”, holdes 31. august i Messe Berlins hall 26b.

LGs administrerende direktør Jo, vil presentere sin innsikt rundt hvordan LGs AI-strategi kan forandre forbrukernes liv basert på deres unike filosofi om en åpen plattform, et åpent partnerskap og en åpen tilkoblingsmulighet. Dr. Park vil vise hvordan teknologien bringes til live gjennom husholdningsapparater, som kjøleskap, TV-apparater og vaskemaskiner, i tillegg til hvordan LGs åpne AI-strategi vil skape fordeler for forbrukerne takket være fokuset på å gi dem både kontroll og en mer behagelig hverdag.

– Keynotes på IFA gir CEO-er og andre personer i ledende stillinger en global medieplattform for fremtidsrettede ideer og strategier, sier Jens Heithecker, visedirektør på Messe Berlin Group og daglig leder for IFA. – LG har vært og kommer fortsatt til å være en viktig global aktør innen kunstig intelligens, som er grunnen til at vi er veldig glade for at Jo og Dr. Park skal holde IFAs åpningskeynote i august.

Jo, en veteran i LG etter 40 år, fikk tidlig en overbevisning om at AI, gjennom å integreres i hvitevarer, skulle gjøre stor nytte i forbrukermarkedet. Hvitevarer er oftest knyttet til hverdagslige gjøremål og plikter, og dette området er modent for å tenke innovativt. Som sjef for LGs forretningsområde for hvitevarer og klimaanlegg har Jo investert mye i forskning og utvikling, noe han fortsatt legger mye tid i som administrerende direktør og nestleder i styret.

Som teknologisjef er Dr. Parks viktigste visjon å utvikle LG til en bedrift som har AI som et topprioritert område og en motor for fremtidig vekst. En viktig del for ham i dette arbeidet kommer til å være å bygge gode samarbeid, både nasjonalt og internasjonalt, i tråd med LGs åpne strategi.

I slutten av 2017, utviklet LG ThinQ for å identifisere alle hvitevarer, forbrukerelektronikk og tjenester som benytter kunstig intelligens. LGs ThinQ-produkter og -tjenester har som formål å bruke maskinlæring og kommunisere med hverandre gjennom AI-teknologi fra andre partnere og LGs egen DeepThinQ. For et år siden annonserte LG åpningen av en AI-lab i Seoul for å samle all AI-forskning innenfor teknologi som gjenkjenner, utleder og lærer gjennom talekommandoer, video og sensorer. LGs AI LAB har bidratt til utviklingen av verdens første rom-lærende klimaanlegg, samt intelligente kjøleskap, vaskemaskiner og robotstøvsugere.

# # #

**Om LG Electronics**LG Electronics, Inc. (KSE: 066570.KS) er en av verdens største leverandører og en innovatør innenfor hjemmeelektronikk, hvitevarer og mobil kommunikasjon med over 87 000 ansatte fordelt på 113 kontor verden rundt. LG oppnådde en global omsetting på USD 53,10 milliarder for 2013. LG består av fem forretningsområder - Home Entertainment, Mobile Communications, Home Appliance, Air Conditioning & Energy Solution og Vehicle Components – og er en av verdens største produsenter av flat-tv, audio- og videoprodukter, mobiltelefoner, klimaanlegg, vaskemaskiner og kjøleskap. Siden oktober 1999 har LG Electronics også vært representert i Norden. Den nordiske omsetningen hadde en oppgang i 2013 til nær 2 milliarder NOK. For mer informasjon besøk [www.lg.com](http://www.lg.com).

*For mer informasjon, ta kontakt med:*

|  |  |
| --- | --- |
| LG-One (LG’s PR-byrå) Tel: +47 415 08 757E-post: lg-onenorway@lg-one.com | Amelia Saerom Lee PR & Digital Manager LG Electronics Nordic ABBox 83, 164 94 KistaMobil: +46 (0)76-414 16 07E-post: amelia.lee@hsaduk.com |